ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1241 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός οριογραμμών αιγιαλού και παραλίας, 

στη θέση Αχλιά του Δήμου Μακρύ Γιαλού. 1 

Έγκριση τροποποίησης σχεδίου πόλεως Βασιλικού, 
Δήμου Δηλαντίων Ν. Εύβοιας, στο Ο.Τ. 22. 2 

Α ΠΟΦΑΣΕΙ Σ 

Αριθμ. 26741 (1) 


Καθορισμός οριογραμμών αιγιαλού και παραλίας, στη 
θέση Αχλιά του Δήμου Μακρύ Γ ιαλού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 3, 4,5, και 6 του ν.2971/2001 
(ΦΈ.Κ. 285/Α/19.12.2001), «περί αιγιαλού και παραλίας». 

2. Τις διατάξεις του άρθρου 1 του ν.δ. 439/1970, «περί 
συμπληρώσεως των διατάξεων περί αιγιαλού». 

3. Τις διατάξεις του άρθρου 5 του ν. 3200/1955, «περί 
διοικητικής αποκέντρωσης», όπως αυτές τροποποιήθη¬ 
καν, συμπληρώθηκαν και ισχύουν σήμερα. 

4. Την Απόφαση του Υπουργού Εσωτερικών Δημόσιας 
Διοίκησης και Αποκέντρωσης, που δημοσιεύθηκε στο 
ΦΈ.Κ. 93/Γ/2.4.2004, με την οποία ορίστηκαν οι Γενικοί 
Γραμματείς Περιφερειών της χώρας. 

5. Το άρθρο 46, παρ. 21 του ν. 3220/2004 (ΦΈ.Κ. 15/ 
Α/28.1.2004), σύμφωνα με το οποίο αρμοδιότητες του 
Υπουργού Οικονομίας και Οικονομικών, οι οποίες ανή¬ 
καν ή είχαν μεταβιβασθεί στους Νομάρχες, μέχρι την 
έναρξη λειτουργίας των Νομαρχιακών Αυτοδιοικήσεων 
και αφορούν θέματα των Υπηρεσιών του Υπουργείου 
Οικονομίας και Οικονομικών, που εξαιρέθηκαν από την 
κατάργηση, με τις διατάξεις της παρ. 2 του άρθρου 39, 
του ν. 2218/1994, περιέρχονται στο Γενικό Γραμματέα 
της Περιφέρειας. 

6. Το υπ’ αριθμ. 1030067/296/Α0006/7.4.2004 έγγραφο 
της Δ/νσης Οργάνωσης της Γ ενικής Δ/νσης Διοικητικής 
Υποστήριξης του Υπουργείου Οικονομίας και Οικονο¬ 
μικών . 

Διευκρινίσεις για τις αρμοδιότητες των Υφυπουργών 
Οικονομίας και Οικονομικών που 1 περιέρχονται από 
10.4.2004 στους Γενικούς Γραμματείς Περιφερειών». 

7. Την από 13.6.2005 έκθεση της επιτροπής καθορισμού 
των ορίων αιγιαλού και παραλίας, στη θέση Αχλιά του 
Δήμου Μακρύ Γ ιαλού και το από Μάιο 2005 τοπογραφι- 
κό, υψομετρικό και κτηματογραφικό διάγραμμα, κλίμα¬ 
κας 1:500, το οποίο έχει συνταχθεί από τον Τοπογράφο 
Μηχανικό Πατεράκη Θεόκλητο, σε μία (1) πινακίδα. Ελέγ¬ 
χθηκε για την ακρίβεια της αποτύπωσης και θεωρήθηκε 
στις 13.6.2005 από την Βασαρμίδη Ερωφίλη, Τοπογράφο 
Μηχανικό της Κτηματικής Υπηρεσίας Λασιθίου. 

8. Την από 7.6.2005 αίτηση των Προιστάκη Εμμ., Γκου- 
ντερμπεργκ Γκέρντα, Παπαδάκης Μιχ., Μουστακάκη 
Μαρία και Μουστακάκη Δέσποινα, που ζητούν τον κα¬ 
θορισμό των οριογραμμών αιγιαλού και παραλίας στην 
περιοχή. 

9. Το υπ’ αριθμ. Φ 544.5/984/05 ΣΧ 15990/12.9.2005 έγ¬ 
γραφο του Γενικού Επιτελείου Ναυτικού, με το οποίο 
συμφωνεί με τις οριογραμμές του αιγιαλού και της 
παραλίας, όπως τις έχει προτείνει η αρμόδια επιτροπή, 
αποφασίζουμε: 

Επικυρώνουμε την από 13.6.2005 έκθεση της κατά 
το άρθρο 3 του ν. 2971/2001 αρμόδιας επιτροπής περί 
χάραξης των ορίων του αιγιαλού, παραλίας στη θέση 
Αχλιά του Δήμου Μακρύ Γ ιαλού και το από Μάιο 2005 
τοπογραφικό, υψομετρικό και κτηματογραφικό διάγραμ¬ 
μα, κλίμακας 1:500, το οποίο έχει συνταχθεί από τον 
Τοπογράφο Μηχανικό Πατεράκη Θεόκλητο, σε μία (1) 
πινακίδα και ελέγχθηκε για την ακρίβεια της αποτύπω¬ 
σης και θεωρήθηκε στις 13.6.2005 από την Βασαρμίδη 
Ερωφίλη - Τοπογράφο Μηχανικό της Κτηματικής Υπη¬ 
ρεσίας Λασιθίου. 

Στο τοπογραφικό αυτό διάγραμμα καθορίστηκε η 
οριογραμμή αιγιαλού με κόκκινη συνεχή πολυγωνική 
γραμμή, με στοιχεία Α1-Α2-Α3-Α4 ... Α20, Α21 

Η οριογραμμή παραΜας με κίτρινη συνεχή πολυγωνι¬ 
κή γραμμή, με στοιχεία Δ2-Δ3-Δ4 ... Δ20, Δ21. 

Η ζώνη παραλίας σε πλάτος 10,00 μ. για την εξυπηρέ¬ 
τηση των αναγκών των σκοπών της παρ. 2 του άρθρου 
1 του ν.2971/2001. 

Δεν υπάρχει παλαιός αιγιαλός. 

Η παρούσα απόφαση μαζί με την έκθεση της επιτρο¬ 
πής και το τοπογραφικό διάγραμμα να δημοσιευθούν 
στην Εφημερίδα της Κυβερνήσεως. 

Ηράκλειο, 6 Οκτωβρίου 2005 
Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΚΘΕΣΗ 

Καθορισμού ορίων αιγιαλού και παραλίας στην θέση 
Αχλιά του Δήμου Μακρύ Γιαλού. 

Στον Άγιο Νικόλαο, σήμερα την 13.6.2005 οι παρα¬ 
κάτω: 

Χριστοφίδη Μαρία, προϊστάμενη της Κτηματικής Υπη¬ 
ρεσίας Λασιθίου, πρόεδρος της επιτροπής Παυλίδης 
Ευάγγελος, Δ/ντης της Δ/νσης Πολεοδομίας της Νο¬ 
μαρχιακής Αυτοδιοίκησης Λασιθίου Γιακουμάκης Βε- 
νιζέλος, Λιμενάρχης του Υ/Λιμεναρχείου Ιεράπετρας 
Βασαρμίδου Ερωφίλη, Τοπογράφος Μηχανικός της 
Κτηματικής Υπηρεσίας Λασιθίου Μαυράκης Εμμανουήλ, 
Δ/ντης της ΔΙ.ΠΕΧΩ. της Περιφέρειας Κρήτης, ο οποίος 
δεν προσήλθε, αν και προσκλήθηκε, που αποτελούμε 
την επιτροπή καθορισμού ορίων αιγιαλού και παραλίας, 
όπως προβλέπεται από το άρθρο 3 του ν.2971/2001, που 
συγκροτήθηκε με την υπ’αριθμ. 4665/28.2.2005 απόφα¬ 
ση του Γ ενικού Γ ραμματέα Περιφέρειας Κρήτης, αφού 
λάβαμε υπόψη: 

1. Την από 7.6.2005 αίτηση που υπέβαλαν οι Προιστά- 
κης Εμμ. Γκούντερμπεργκ Γκέρντα, Παπαδάκης Μιχ., 
Μουστακάκη Μαρία και Μουστακάκη Δέσποινα, για τον 
καθορισμό των οριογραμμών αιγιαλού και παραλίας 
στην θέση «Αχλία» του Δήμου Μακρύ Γ ιαλού. 

2. Τις σχετικές διατάξεις του ν. 2971/2001 «περί αιγια- 
λού, παραλίας και άλλες διατάξεις». 

3. Το τοπογραφικό - υψομετρικό - κτηματογραφικό 
διάγραμμα κλίμακας 1/500, που σύνταξε ο Πατεράκης 
Θεόκλητος, Τοπογράφος Μηχ/κός τον Μάιο 2005, το 
οποίο ελέγχθηκε και θεωρήθηκε από την Βασαρμίδου 
Ερωφίλη, Τοπογράφο Μηχανικό της Κτηματικής Υπη¬ 
ρεσίας Λασιθίου την 13.6.2005. 

4. Το γεγονός ότι ο καθορισμός αιγιαλού - παραλίας 
γίνεται για πρώτη φορά στην περιοχή. 

5. Τα στοιχεία καθορισμού αιγιαλού και παραλίας που 
προβλέπονται από το άρθρο 9 του ν.2971/2001 τα οποία 
προέκυψαν από την σημερινή επιτόπια μετάβαση, και 
ειδικότερα: 

α. Τη γεωμορφολογία του εδάφους για την οποία 
αναλυτικά αναφέρεται ότι: 

1. Η μορφολογία της ακτής συνίσταται από βραχώδη 
πρανή με κλίσεις και υψη στέψης που κυμαίνονται από 
8,0 μέτρα έως 29,0 μέτρα. 

2. Της ακτής συνέχονται εκτάσεις πεδινές με έδαφος 
γαιώδες, εκτός οικισμού, αδόμητες με χρήση γεωργική 
και κατοικίας. 


3. Το φυσικό όριο βλάστησης συνίσταται από θαμνώδη 
φυσική βλάστηση (σχίνα). 

β. Το γεγονός ότι στη περιοχή δεν εντοπίστηκαν πα¬ 
ράκτιοι πόροι. 

γ. Τα πορίσματα από την εκτίμηση των μετεωρολο¬ 
γικών στοιχείων της περιοχής, ήτοι το γεγονός ότι η 
περιοχή προσβάλλεται από ισχυρούς ανέμους έντασης 
7-10Β κυρίως από ΝΔ, ΝΑ και Ν διευθύνσεις. 

δ. Τη μορφολογία του πυθμένα ο οποίος συνίσταται 
από βραχώδη σύσταση και ήπιες κλίσεις με μικρά βάθη 
κοντά στην ακτή. 

ε. Τον τομέα ανάπτυξης κυματισμού σε σχέση με το 
μέτωπο της ακτής και πιο συγκεκριμένα, επειδή πρόκει¬ 
ται για ακτή με μεγάλο ανάπτυγμα πελάγους, δημιουρ- 
γείται μεγαλύτερης έντασης κυματικό πεδίο. 

στ. Το ότι στην περιοχή δεν υπάρχουν τεχνικά έργα 

ζ. Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παρά¬ 
κτια ζώνη. 

η. Το ότι στη περιοχή δεν υπάρχουν δημόσια κατα- 
γεγραμμένα κτήματα κάθε κατηγορίας που βρίσκονται 
σε άμεςη γειτνίαση με την παράκτια ζώνη. 

θ. Στην περιοχή δεν υφίσταται κτηματολόγιο. 

ι. Στην περιοχή δεν υπάρχουν ευπαθή οικοσυστήματα 
και προστατευόμενες περιοχές. 

ΚΑΘΟΡΙΖΕΙ 

Τις οριογραμμές αιγιαλού και παραλίας και την ζώνη 
παραλίας στο παραπάνω τοπογραφικό διάγραμμα που 
φαίνεται σε μια πινακίδα ως εξής: 

Γραμμή αιγιαλού όπως φαίνεται με την κόκκινη συνεχή 
πολυγωνική γραμμή και ορίζεται από τα σημεία Α1-Α2- 
Α3-Α4 ... Α20, Α21 

Γ ραμμή παραλίας με κίτρινη συνεχή πολυγωνική γραμ¬ 
μή όπως ορίζεται από τα σημεία Δ1-Δ2-Δ3-Δ4 ... Δ20, 
Δ21. 

Ζώνη παραλίας πλάτους 10,00 μ για την εξυπηρέτηση 
των σκοπών της παρ.2 του άρθρου 1 του ν.2971/2001. 

Δεν υπάρχει παλαιός αιγιαλός. 

Οι συντεταγμένες των κορυφών της πολυγωνικής 
γραμμής του αιγιαλού και της παραλίας είναι ενταγμέ- 
νες σε κρατικό τριγωνομετρικό δίκτυο συντεταγμένων 
ΕΓΣΑ 87. 

Ο Πρόεδρος Τα Μέλη 

ΜΑΡΙΑ ΧΡΙΣΤΟΦΙΔΗ ΕΥΑΓ. ΠΑΥΛΙΔΗΣ 

ΒΕΝ. ΓΙΑΚΟΥΜΑΚΗΣ 
ΕΡΩΦ. ΒΑΣΑΡΜΙΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. 9168 (2) 

Έγκριση τροποποίησης σχεδίου πόλεως Βασιλικού, 
Δήμου Ληλαντίων Ν. Εύβοιας, στο Ο.Τ. 22 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του από 17.7.1923 ν.δ/τος «περί σχε¬ 
δίων πόλεων κώμων και συνοικισμών του κράτους και 
ανεγέρσεως αυτών». 

2. Τις διατάξεις του άρθρου 29 του ν. 2831/2000 (ΦΕΚ 
140Α/2000), όπως τροποποιήθηκε με το άρθρο 10 του 
ν. 3044/2002 (ΦΕΚ 197Α/2002). 

3. Τις εγκυκλίους 1/61 των Υπουργείων ΔημοσίωνΈρ- 
γων και 18/2003 του ΥΠΕΧΩΔΕ. 

4. Την 9428/15.9.1993 απόφαση Νομάρχη Εύβοιας για 
«έγκριση πολεοδομικής μελέτης Αναθεώρησης σχεδίου 
πόλης Βασιλικού Ν Εύβοιας και καθορισμός κοινωφελών 
χώρων και όρων δόμησης». 

5. Την 205/2005 απόφαση Δημοτικού Συμβουλίου Δή¬ 
μου Ληλαντίων. 


6. Την 8721/12.9.2005 εισήγησης Δ/νσης Χ.Ο.Π. Ν. Εύ¬ 
βοιας, προς το Σ.ΧΟ.Π. Ν. Εύβοιας. 

7. Την γνωμοδότηση του Σ.Χ.Ο.Π. Ν. Εύβοιας, πρακτικό 
9/14.9.2005, θέμα 2°. 

8. Επειδή από τις κανονιστικές διατάξεις της παρούσας 
δεν προκαλείται δαπάνη σε βάρος του κρατικού προϋπο¬ 
λογισμού του Δήμου Ληλαντίων, αποφασίζουμε: 

Τροποποιείται το σχέδιο πόλης Βασιλικού στο Ο.Τ. 
224 με την έγκριση αδιέξοδου δρόμου εντός του οικο¬ 
δομικού τετραγώνου, όπως ειδικότερα εμφαίνεται στο 
από Ιουνίου 2005, τοπογραφικό διάγραμμα του μηχα¬ 
νικού Λευτέρη Χαλιώτη, που θεωρείται από τον Δ/ντη 
Χ.Ο.Π. Ν. Εύβοιας και αποτελεί αναπόσπαστο τμήμα 
της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 30 Σεπτεμβρίου 2005 
Ο Νομάρχης 

ΑΘΑΝΑΣΙΟΣ ΜΠΟΥΡΑΝΤΑΣ 

